EkBass/fiwiki-20250220-pages-articles huggingface dataset:
Silwad

Silwad () on pikkukaupunki Palestiinan Länsirannalla Ramallahin pohjoispuolella. Sen asukasluku oli vuonna 2017 arviolta 6 287\. ==Maantiede== Silwad sijaitsee Palestiinan Länsirannalla Ramallahin kuvernementissa noin 10 kilometriä Ramallahin kaupungista pohjoiseen. Silwadin naapuripaikkakuntia ovat Deir Jarir ja Et Taiyiba idässä, Al-Mazra’a ash-Sharqiya ja Jaljiliya pohjoisessa, Yabrud, Atara ja Ein Siniya lännessä, sekä Ein Yabrud etelässä. Etelässä sijaitsee myös Ofran israelilainen siirtokunta. Silwadin korkeus merenpinnasta on 851 metriä. Vuoden keskimääräinen lämpötila Silwadissa on 16 °C. Vuotuinen sadanta on 496,4 mm. ==Historia== Silwad on saanut nimensä mahdollisesti kahden eri sanan yhdistelmästä. Sen mahdollinen alkuperäinen nimi on ollut "Sail al-Wad", joka tarkoittaa vapaasti kääntäen puroa laaksossa. Myöhemmin nimi on lyhentynyt näistä sanoista nykyiseen muotoonsa. Kylän on sanottu olevan peräisin roomalaiskaudelta. PEF:n Survey of Palestine vuodelta 1882 kuvaili Silwadia ("Selwad") paikaksi kukkulalla, jolla on joitakin vanhoja hautoja ja lähteitä. Vuonna 1972 kylän maille perustettiin Silwadin pakolaisleiri, jonka asukkaat olivat lähtöisin pääosin Lodista, Ramlasta, Abbasiyasta, Al-Mugharista ja Jaffasta. Leiriin on muuttanut asukkaita myös muista Palestiinan kaupungeista. Oslon rauhanprosesin yhteydessä 1990-luvun alkupuolella sovittiin Palestiinalaisten osittaisesta itsehallinnosta tietyillä alueilla. Suurin osa Silwadin asutetusta alueesta liitettiin alueeseen B, jossa palestiinalaishallinto vastaa siviilihallinnosta. Kylä menetti joitakin maatalousmaitaan israelilaisille siirtolaisille ja sen siirtokuntia yhdistelevien teiden rakentamiselle. Hamasin johtaja Khalid Maš’al syntyi Silwadissa. Kaupungissa on myös erityinen hautausmaa Israelin surmaamille palestiinalaisille. ==Väestö== Palestiinan tilastokeskuksen vuoden 2017 arvion mukaan Silwadin asukasluku oli 6 287. Vuonna 2007 asukkaita oli 6 115. ==Lähteet== Luokka:Palestiinan kaupungit
Rautkallio

Rautkallio on muun muassa seuraavien suomalaisten henkilöiden sukunimi: * Hannu Rautkallio (s. 1944), dosentti, historiantutkija ja kirjailija * Paavo Rautkallio, vuoteen 1948 Kallio (1918–2001), varatuomari, kihlakunnanneuvos ja poliisineuvos. kokoomuksen kansanedustaja ==Katso myös== * Rautakallio
Johan Fredrik Ticklén

Johan Fredrik Ticklén (11. huhtikuuta 1802 Pyhäjärvi – 12. joulukuuta 1844 Raahe) oli suomalainen lääkäri ja kirjastoamanuenssi. ==Henkilöhistoria== Ticklénin vanhemmat olivat kappalainen Pietari Ticklén ja Hedvig Elisabeth Bergh ja puoliso vuodesta 1844 Maria Henrietta Gellin. Isänsä kaima kirkkoherra Pietari Ticklén oli hänen veljensä, samoin kuin kappalainen ja runoilija Erik Ticklén. Ticklén tuli ylioppilaaksi Oulun triviaalikoulusta 1819 ja maisteriksi hänent promovoitiin 1827. Ticklén jatkoi kuitenkin vielä opintoja lääketieteessä. Hänen väitöskirjansa suomen kielessä esiintyvistä lääketieteellisistä käsitteistä oli ensimmäinen alallaan ja sai ehkä pontta Suomalaisen Kirjallisuuden Seurasta, joka kahdentoista perustajan joukkoon Ticklén kuului. Makdollisesti asiaan vaikutti myös, että Ticklén oli ollut vuodesta 1830 yliopiston kirjaston amanuenssi ja sai siitä tukea sanastonsa keruulle. Ticklénin väitöskirja Termini medici in lingua fennica occurrentes esitettiin ja väitös pidettiin kesäkuussa 1832. Johan Fredrik Ticklén toimi kaupunginlääkärinä Kristiinankaupungissa 1832–1833 ja sitten piirilääkärinä Raahessa 1834–1844, pitäen yhteyttä kollegaansa Kajaanin piirilääkäri Elias Lönnrotiin ja avustaen myös tämän perustamaa Suomi-aikakauskirjaa. Ticklén kuoli lavantautiin 42-vuotiaana Raahessa joulukuussa 1844, avioiduttuaan vasta edellisessä kuussa. (ei-vapaa) ==Julkaisuja== * Termini medici in lingua fennica occurrentes, 1832 (väitöskirja) == Lähteet == ==Aiheesta muualla== * Luokka:Suomalaiset lääkärit Luokka:Suomalaiset kirjastonhoitajat Luokka:Vuonna 1802 syntyneet Luokka:Vuonna 1844 kuolleet
Ticklén

Ticklén on sukunimi, joka on muun muassa seuraavilla suomalaislla henkilöillä: * Antti Ticklén (s. 1958), hiihtäjä * Erik Ticklén (1794–1827), kappalainen ja runoilija * Johan Fredrik Ticklén (1802–1844), piirilääkäri ja kirjastoamanuenssi, Erik Ticklénin veli * Pietari Ticklén (1792–1838), kirkkoherra, opettaja, runoilija ja toimittaja, Erik Ticklénin veli
Aarne Heliö

Juho Aarne Heliö (19. marraskuuta 1900 Kokemäki – 11. toukokuuta 1952) oli suomalainen agronomi, järjestösihteeri ja päätoimittaja.Aikalaiskirja 1934Find A Grave : Juho Aarne HeliöKansaneläkelaitoksen henkilökortit -arkisto - 15_2 Vuosina 1950-1958 kuolleiden henkilöiden hakemistokortit, Heinonen, Martti - Hemanus, Ragnar, jakso 2055: HELIÖ JUHO AARNE 19.11.1900 Kokemäki (Huopalahti); Kansallisarkisto, Viitattu 21.9.2024 Aarne Heliön vanhemmat olivat maanviljelijä Juho Anton Heliö (Yli-Ketola) ja Lainé Heliö. Hän pääsi ylioppilaaksi 1919 ja valmistui agronomiksi ja filosofian kandidaatiksi 1925. Heliö teki opintomatkoja Ruotsiin 1924, Norjaan 1926, Viroon ja Latviaan 1927, Saksaan ja Sveitsiin 1928 sekä Tsekkoslovakiaan 1931. Heliö oli Lalli-lehden päätoimittajana 1923–1924 ja Maataloustuottajain keskusliitossa järjestösihteerinä 1925–1930 sekä yleissihteerinä vuodesta 1930. Hän oli Itämeren valtioiden agronomien liiton Suomen osaston sihteerinä vuodesta 1927. Heliö oli maatalousministeriön retkeilylautakunnan sihteerinä 1928–1930, Satakunnan nuorisoseurojen liiton johtokunnan jäsenenä 1923–1924 ja Yleisradion johtokunnan jäsenenä 1933. Hänellä oli myös kunnallisia luottamustoimia Huopalahden kunnassa. Aarne Heliö oli naimisissa vuodesta 1925 Anna-Katri Ståhlbergin kanssa. Heliö on haudattu Tampereelle Kalevankankaan hautausmaalle. Hautahaku.fi : Heliö Juho Aarne == Lähteet == == Julkaisuja == * Yhtyneinä eteenpäin!: puhe järjestöviikolla 21-28. X. 1926. Maataloustuottajain keskusliitto, Helsinki 1926 * Measures for alleviating the agricultural crisis in Finland, Bank of Finland Bulletin 11, 12 December 1931 Luokka:Suomalaiset päätoimittajat Luokka:Maa- ja metsätaloustuottajain Keskusliitto Luokka:Vuonna 1900 syntyneet Luokka:Vuonna 1952 kuolleet
Linus Ollikainen

Linus Ollikainen (s. 3. heinäkuuta 2001 Jyväskylä) on suomalainen alamäkiluistelija. Ollikainen on nuorten maailmanmestari 2022/2023 ja sai pronssia miesten SM-kisoissa vuonna 2021. Ollikainen kilpailee ATSX (All Terrain Skate Cross) -järjestön alaisissa kansainvälisissä alamäkiluistelutapahtumissa​. == Lähteet == *https://www.icecross.org/ Luokka:Suomalaiset alamäkiluistelijat Luokka:Elävät henkilöt Luokka:Vuonna 2001 syntyneet
Myyrä (4. tuotantokausi)

Myyrän neljättä tuotantokautta esitetään MTV3-kanavalla loppuvuodesta 2024. Kauden juontaa Roope Salminen. == Kilpailijat == Nimi Ikä Ammatti Sijoitus Tomas Grekov 29 Vaikuttaja 1 Kari Kanala 57 Pappi 2 Robert Helenius 40 Nyrkkeilijä 3 Aaron Bojang 22/23 Näyttelijä 4 Viivi Pumpanen 36 Malli ja juontaja 5 Arja Koriseva 59 Laulaja 6 Henny Harjusola 30 Vaikuttaja 7 Jon "Juno" Korhonen 37 Räppäri 8 Mari Perankoski 54 Näyttelijä ja käsikirjoittaja 9 Linnea Skog 21 Näyttelijä 10 Ina Mikkola 33 Toimittaja Myyrä == Jaksot == Jakso Nimi Ensiesitys Pudonnut kilpailija Katsojamäärä1 Muuta 1 Kova ratkaisu 11. syyskuuta 2024 Linnea 331 000 2 Korkean paikan kammo 18. syyskuuta 2024 Mari 3 Tehtävä tunnelissa 25. syyskuuta 2024 - 4 Hillitön huutokauppa 2. lokakuuta 2024 Juno 5 Halkoja ja hylkyjä 9. lokakuuta 2024 Henny 6 Kirotut laatikot 16. lokakuuta 2024 Arja 7 Viikingit ja kiikingit 23. lokakuuta 2024 Viivi 8 Muistitesti korkeuksissa 30. lokakuuta 2024 Aaron 9 Etsi omat pussukkasi 6. marraskuuta 2024 Robert 10 Voittaja ja Myyrä 13. marraskuuta 2024 Kari Myyräksi paljastui Ina Mikkola. Tomas Grekov voitti 25 130 €. 1 Keskikatsojamäärä ensiesityspäivänä televisiossa == Lähteet == Luokka:Tuotantokaudet
Abyss

Abyss voi tarkoittaa seuraavia: * Abyss, ammattilaispainija * Abyss – syvyys, James Cameronin elokuva * Abyss, eteläkorealainen televisiosarja * Abyss, Unleash The Archersin albumi * Abyss, Ad Infinitumin albumi * Made in Abyss, Akihito Tsukushin mangasarja
Hjalmar Jaatinen

Hjalmar Gustaf Jaatinen (3. toukokuuta 1876 Naantali – 19. syyskuuta 1929 Viipuri) oli suomalainen apteekkari ja Suomen Apteekkariyhdistyksen puheenjohtaja.Apteekkari Hj. G. Jaatinen, Aamulehti, 21.09.1934, nro 254, s. 2, Kansalliskirjaston digitaaliset aineistot. Viitattu 21.09.2024Apteekkari Hjalmar Jaatinen kuollut, Helsingin Sanomat, 21.09.1934, nro 254, s. 2, Kansalliskirjaston digitaaliset aineistot. Viitattu 21.09.2024 Jaatinen tuli koulunkäyntinsä päätettyään oppilaaksi Uudenkaupungin apteekkiin, jonka omisti silloin apteekkari Malmlund. Hän suoritti 1895 farmasianopiskelijatutkinnon ja palveli sitten Juvan, Kokkolan ja Raahen apteekeissa. Proviisoritutkinnon Jaatinen suoritti 1901, ja hän toimi sen jälkeen proviisorina Hämeenlinnassa, Joensuussa ja Vaasassa. Vuonna 1909 Jaatinen otti haltuunsa Raahen kanta- apteekin. Hän muutti 1916 Viipuriin saatuaan Suomen vanhimman, Viipurin I apteekin oikeudet. Vuonna 1932 Jaatinen valittiin Suomen apteekkariyhdistyksen puheenjohtajaksi. Jaatinen kuului myöskin Itä-Suomen apteekkariseuran johtokuntaan. Jaatinen julkaisi 1922 omistamansa Suomen vanhimman apteekin historian. Hjalmar Jaatinen kuoli 53-vuotiaana Viipurin Diakonissalaitoksella syyskuussa 1929. == Lähteet == Luokka:Suomalaiset apteekkarit Luokka:Vuonna 1876 syntyneet Luokka:Vuonna 1929 kuolleet
Made in Abyss

Made in Abyss () on Akihito Tsukushin käsikirjoittama ja piirtämä mangasarja. Mangan julkaisu alkoi vuonna 2012. Manga on sovitettu myös televisioon animesarjaksi, jonka on ohjannut Masayuki Kojima. Animen esittäminen alkoi vuonna 2017. == Tarina == Sarja sijoittuu ”Syvyytenä” tunnetun luolaverkoston äärelle, joka on ainoa tutkimaton paikka maailmassa. Syvyyksissä on outoja olentoja, muinaisjäänteitä ja mysteereitä, joita ihmiset tutkivat. Orpotyttö nimeltä Rico asuu lähistöllä ja haaveilee luolatutkijaksi ryhtymistä kuten hänen äitinsä. == Lähteet == == Aiheesta muualla == * Made in Abyss MyAnimelist-sivustolla Luokka:Mangasarjat Luokka:Animesarjat
Aniane

Aniane on kunta Etelä-Ranskassa Hérault'n departementissa Oksitanian alueella. Se sijaitsee Héraultjoen varrella, noin 32 kilometriä Montpellier'n kaupungista länteen. == Historia == pienoiskuva|vasen|Saint-Sauveurin luostarikirkko Kaupunki on kehittynyt Anianen luostarin ympärille. Benediktiiniläisluostarin perusti Benedikt Anianelainen noin vuonna 780. Vuoden 793 nälänhädän aikana luostarin ympärille asettui joukko nälkää näkeviä ihmisiä, joita houkutteli munkkien hyväntekeväisyys sekä pyhän Benediktuksen ensimmäiset ihmeet. Hän myönsi myös viljelykelpoista maata talonpojille. 800-luvulla luostarin merkitys kasvoi nopeasti, ja luostaria laajennettiin tuhannen munkin majoittamiseksi. 1100- ja 1300-luvuilla kaupunkia ympäröivät muurit, jossa oli kolme pääporttia. 1300-luvun jälkipuoliskolla satavuotinen sota laajeni alueelle, jolloin Musta prinssi joukkoineen ryösti kaupunkeja ja tappoi asukkaita. 1500-luvulla kalvinismi valloitti Ranskaa. Vuodesta 1560 lähtien Ranskan uskonsodissa ryöstettiin uskonnollisia rakennuksia. Anianessa laaja kirjasto ja Saint-Sauveurin luostarikirkko tuhoutuivat hugenottien hyökkäyksessä. Kirkko rakennettiin lähes kokonaan uudelleen 1500-luvun lopulla ja 1600-luvun alussa. ==Lähteet== ==Aiheesta muualla== Luokka:Hérault’n kunnat
Aaro Harjanne

Aaro Harjanne (21. syyskuuta 1874 Kuopion maalaiskunta – 25. kesäkuuta 1940 Riihimäki) oli suomalainen asessori ja apteekkari.Kuolinilmoitus, Hufvudstadsbladet, 26.06.1940, nro 169, s. 1, Kansalliskirjaston digitaaliset aineistot. Viitattu 21.09.2024Asessori Aaro Harjanne 60-vuotias, Suomen apteekkariyhdistyksen aikakauslehti, 01.11.1934, nro 11, s. 35, Kansalliskirjaston digitaaliset aineistot. Viitattu 21.09.202460-vuotias, Karjala, 21.09.1934, nro 254, s. 3, Kansalliskirjaston digitaaliset aineistot. Viitattu 21.09.2024 Harjanne tuli koulunkäyntinsä päätettyään vuonna 1898 farmasianoppilaaksi Turun V apteekkiin, jonka omisti apteekkari Ditzler. Hän palveli farmasianoppilaana lisäksi lyhyen aikaa Kangasniemen apteekissa ja suoritti joulukuussa 1901 farmasianopiskelijatutkinnon. Tämän jälkeen Harjanne palveli Helsingin X apteekissa. Hän muutti vuonna 1902 Pietariin ja oli siellä työssä kuuluisassa Friedlanderin apteekissa kahden vuoden ajan. Palattuaan Suomeen hän palveli Helsingin VII apteekissa. Harjanne opiskeli 1904–1905 Saksassa Marburgin yliopistossa kemiaa ja kasvitiedettä. Hän suoritti 1907 proviisoritutkinnon ja hoiti sitten kaksi vuotta Perkjärven haara-apteekkia. Vuonna 1909 Harjanne osti Viipurin II apteekin apteekkioikeudet jotka siirtyivät hänelle vuoden 1910 alusta lähtien. Harjanne oli 1915–1925 sihteerinä Itä-Suomen apteekkariseurassa, ja vuodesta 1925 alkaen hän oli seuran puheenjohtajana. Vuonna 1931 Harjanne valittiin Suomen apteekkariyhdistyksen kirjeenvaihtajajäseneksi. Harjanne oli mukana perustamassa Savo-Karjalan Osake-Pankkia ja toimi pankin hallintoneuvoston puheenjohtajana. Hän oli myös Osakeyhtiö Viipurin Rohdoskaupan toimitusjohtajana. Osakeyhtiö Viipurin Rohdoskauppa oli Itä-Suomen suurin rohdosainetukkukauppa ja sen yhteydessä toimi lääkevalmistamo. Harjanne kuului myös Viipurin Tupakka Oy:n perustajiin ja oli sen johtokunnan jäsen sekä Kirja-Aitan johtokunnan jäsen. Hän oli mukana Viipurilaisen Teollisuuden ja Liiikkeenharjoittajain seuran Pamauksen toiminnassa ja kuului seuran johtokuntaan. Hän oli mukana perustamassa Viipurin Taloudellista Korkeakouluseuraa, kuului sen hoitokuntaan ja oli hoitokunnan puheenjohtajana. Harjanne teki lahjoituksia muun muassa Suomen Apteekkariyhdistykselle, Jaakkiman Kristilliselle kansanopistolle ja Viipurin Taloudelliselle Korkeakouluseuralle. Hän omisti useita kiinteistöjä Viipurissa ja kuuluu useiden viipurilaisten kiinteistöyhtiöiden johtokuntiin. Harjanne sai vuonna 1932 asessorin arvonimen. Talvisodan jälkeen lääkintöhallitus ehdotti että Harjanteen omistaman Viipurin II apteekin oikeudet siirrettäisiin Helsingin XXVI apteekin alueelle. Lääkintöhallituksen esitys sisäasiainministeriölle luovutettujen alueiden apteekkien siirtämisestä, Suomen apteekkihakemisto - Finlands apoteksregister, toim. Yrjö Ahonen, 1940, s. 448, Kansalliskirjaston digitaaliset aineistot. Viitattu 21.09.2024 Aaro Harjanne kuoli sydänkohtaukseen 65-vuotiaana Riihimäellä kesäkuussa 1940. Hänet on haudattu Riihimäen hautausmaalle. == Lähteet == Luokka:Suomalaiset apteekkarit Luokka:Suomalaiset yritysjohtajat Luokka:Vuonna 1874 syntyneet Luokka:Vuonna 1940 kuolleet
Benedikt Anianelainen

Benedikt Anianelainen () (n. 750 – 11. helmikuuta 821) oli Anianen luostarin perustaja ja luostarilaitoksen uudistaja. Benedikt Anianelainen oli oikealta nimeltään Witiza. Hän oli Karolingien aikakauden aristokraatti, Maguelonen kreivin poika. Hänet lähetettiin Aachenin hoviin, ja hän oli Karolingien ratsuväen upseeri ennen kuin päätti siirtyä luostarielämään. Vuonna 778 hän rakensi mökin joen varrelle. Pieni ryhmä munkkeja tuli hänen luokseen asumaan benediktiiniläisen luostarisäännön alaisuudessa. Noin vuonna 780 hän perusti suuremman luostarin pienen matkan päähän joen alavirtaan. Luostarin ympärille alkoi kehittyä Anianen kaupunki. 800-luvulla luostarin merkitys kasvoi nopeasti siihen pisteeseen, että luostaria laajennettiin tuhannen munkin majoittamiseksi. Pyhä Benedikt perusti useita Anianesta riippuvaisia luostareita, kuten Celleneuven luostarin. Hän lähetti kaikkialle valtakuntaan munkkeja ja apotteja, jotka palauttivat luostarielämän kurinalaisuuden ottamalla käyttöön uudelleen benediktiiniläisen luostarisäännön. Frankkien kuningas Ludvig Hurskas, Kaarle Suuren poika, kutsui Pyhän Benedictin Aachenin hoviin vuonna 815. Siellä hän perusti Kornelimünsteriin luostarin, josta tuli luostariuudistusta toteuttavien johtajien koulu. Hänelle oli uskottu vastuu kaikista Frankkien valtakunnan luostareista. Hän vaati, että luostareista tulee opinto- ja kulttuurikeskuksia vastauksena edeltäneiden vuosisatojen taantumaan, erityisesti pyhien tieteiden alalla. Anianen kirjastossa on runsaasti lukuisia teoksia, käsikirjoituksia ja arvoesineitä, joista tunnetuin on norsunluukantinen evankeliumikirja. Benedikt Anianelainen kuoli Kornelimünsterin luostarissa 11. helmikuuta 821. ==Lähteet== ==Aiheesta muualla== Luokka:Ranskalaiset pyhimykset Luokka:Vuonna 750 syntyneet Luokka:Vuonna 821 kuolleet
Serhi Dantšenko

Serhi Volodymyrovytš Dantšenko (; 17. maaliskuuta 1937 Zaporižžja – 20. elokuuta 2001 Kiova) oli ukrainalainen teatteriohjaaja ja teatterinjohtaja.Данченко Сергій Володимирович Енциклопедія Сучасної України, viitattu 21.9.2024 Dantšenko valmistui Lvivin yliopiston geologian tiedekunnasta vuonna 1959 ja Kiovan teatteri-instituutista vuonna 1965. Häntä opetti Kiovan teatteri-instituutissa Leonid Olijnyk. Dantšenko johti Marija Zankovetska -teatteria Lvivissä vuosina 1970–1978 ja oli sitten pääohjaaja Kiovan Kansallisessa akateemisessa Ivan Franko -draamateatterissa. Hän opetti Kiovan teatteri-instituutissa vuodesta 1978 ja oli vuodesta 1996 professori. Hänestä tuli vuonna 1996 myös Ukrainan kansallisen taideakatemian jäsen. Dantšenkolle myönnettiin Ševtšenkon palkinto vuonna 1978 ja Neuvostoliiton valtionpalkinto vuonna 1980. Hänestä tuli Ukrainan SNT:n kansantaiteilija vuonna 1977 ja Neuvostoliiton kansantaiteilija vuonna 1988. Dantšenko valittiin myös edustajaksi Ukrainan sosialistisen federatiivisen neuvostotasavallan korkeimpaan neuvostoon.Богдан Ступка, Зустрічі «в дорозі» Незакінчений монолог про Сергія Данченка Дзеркало тижня 16.3.2007, viitattu 21.9.2024 Dantšenkon vanhemmat olivat näyttelijät Volodymyr Dantšenko ja Vira Polinska.Данченко Володимир Андрійович Енциклопедія Сучасної України, viitattu 21.9.2024 == Lähteet == Luokka:Ukrainalaiset teatteriohjaajat Luokka:Ukrainalaiset teatterinjohtajat Luokka:Ukrainalaiset professorit Luokka:Ukrainalaiset poliitikot Luokka:Vuonna 1937 syntyneet Luokka:Vuonna 2001 kuolleet
Vaasan Teknillinen Seura

Vaasan Teknillinen Seura eli VTS on Vaasassa ja sen lähialueilla toimiva tekniikan alan korkeakoulutettujen rekisteröity yhdistys. Yhdistyksellä on runsaat 300 jäsentä, ja se on Tekniikan Akateemiset TEKin yhteisöjäsen. VTS perustettiin 17.5.1919 Vaasan Suomalaisella Klubilla nimellä Vaasan Teknikkojen Seura. Vuonna 1953 Seuran nimi muutettiin nykyiseen muotoonsa. Seuran tarkoituksena on toimia diplomi-insinöörien, arkkitehtien, insinöörien tai muiden teknillisistä ratkaisuista vastaavien henkilöiden yhdyssiteenä ja tukea heidän pyrkimyksiään sekä edistää suomalaisen teknillisen kirjallisuuden, teknillisten tieteitten, tekniikan ja teollisuuden kehitystä. VTS:n johtokunta hallinnoi myös Tehtaanjohtaja, diplomi-insinööri Reino Ignatiuksen stipendirahastoa, jonka tarkoituksena on edistää teknillistä ja teknillis-kaupallista koulutusta Vaasassa. Seuran puheenjohtajan, Johanna Ahopellon, kirjoittama 768-sivuinen Vaasan Teknillinen Seura – sata vuotta hyvässä Seurassa -historiateos julkaistiin joulukuussa 2019. Vuodenvaihteessa 2024-2025 julkaistiin VTS105-historiikki. == Lähteet == == Aiheesta muualla == * Vaasan Teknillinen Seura ry: Kotisivut * Kansalliskirjasto, Digitaaliset aineistot: Artikkeli Vaasan Teknikkojen Seuran perustamiskokouksesta, Vaasa- lehdessä 21.5.1919 Luokka:Vaasa Luokka:Suomalaiset teknologiajärjestöt
Gideon Gyllenberg

David Gideon Gyllenberg (5. maaliskuuta 1867 Uusikaarlepyy – 19. syyskuuta 1934 Porvoo) oli suomalainen kirjankustannus- ja kirjakauppa-alalla toiminut myyntijohtaja. Kuolinilmoitus, Helsingin Sanomat, 20.9.1934, nro 253, s. 1, Kansalliskirjaston digitaaliset aineistot. Viitattu 21.9.2024Johtaja David Gideon Gyllenberg kuollut, Helsingin Sanomat, 20.9.1934, nro 253, s. 2, Kansalliskirjaston digitaaliset aineistot. Viitattu 21.9.2024Johtaja Gideon Gyllenberg, Aamulehti, 20.9.1934, nro 253, s. 3, Kansalliskirjaston digitaaliset aineistot. Viitattu 21.9.2024Johtaja Gideon Gyllenberg 60-vuotias, Suomen kirjakauppalehti : Suomen kustannusyhdistyksen ja Suomen lajittelukirjakauppiasyhdistyksen äänenkannattaja, 1.3.1927, nro 5, s. 1, Kansalliskirjaston digitaaliset aineistot. Viitattu 21.9.2024 Gideon Gyllenberg suoritti kurssin Uudenkaarlepyyn seminaarissa ja toimi vuosina 1884–1891 libristinä Vaasassa. Hän siirtyi sitten Werner Söderström Oy:n palvelukseen ja oli aluksi pääkirjanpitäjänä ja sittemmin konttoripäällikkönä ja myyntiosaston johtajana. Gyllenberg oli WSOY:n palveluksessa kaikkiaan 43 vuotta. Gyllenberg otti myös osaa Suomen kirjakauppa- ja kustannusliikkeiden järjestötoimintaan. Hän oli Maalaiskirjakauppiaiden Liiton puheenjohtajana 1919–1932, Suomen Kustannusyhdistyksen johtokunnan puheenjohtajana vuodesta 1932 lähtien, Kirjavälitys Oy:n johtokunnan puheenjohtajana vuodesta 1919 alkaen sekä Kirjakauppalehden vastaavana toimittajana 1919–1933. Uusimaa- lehden taloudenhoitajana Gyllenberg toimi 1895–1900, ja hän oli myös Kansallis-Osake-Pankin Porvoon-konttorin valvojana. Gyllenberg oli Porvoon kaupunkilähetyksen puheenjohtajana 1906–1924, Porvoon kirkkovaltuuston ja kirkkoneuvoston jäsenenä, Porvoon NMKY:n puheenjohtajana ja Agricola-seuran johtokunnan jäsenenä. Hän oli lisäksi Werner Söderström Oy:n ja Porvoon yhteiskoulun johtokuntien jäsenenä. Gyllenberg kirjoitti kristillisistä asioista ja kirjakauppatoiminnan kehittämisestä kirkollisiin ja ammatillisiin lehtiin. Gyllenberg oli Suomen Keswick-komitean jäsen ja taloudenhoitaja, ja hänen harrastuksiinsa kuului kristillissosiaalinen työ kirkon sisä- ja ulkolähetyksen sekä Keswick-liikkeen puitteissa. Gyllenberg julkaisi vuonna 1923 yhdessä kirjakauppias A. W. Stenbergin kanssa teoksen Suomen Kirjakauppiaita, jossa oli elämäkerrallisia tietoja Suomen entisistä ja silloisista kirjankustantajista, kirjakauppiaista ja libristeistä. Gyllenberg teki opintomatkoja 1908, 1909 ja 1918 Saksaan, Tanskaan ja Ruotsiin tutustuen kirjankustannus- ja kirjakauppaliikkeiden sekä näiden yhteisten välitystoimistojen toimintaan. Gyllenberg kuoli sydänkohtaukseen työmatkallaan Porvoossa syyskuussa 1934. == Julkaisuja == * Suomen kirjakauppiaita - Finlands bokhandlare; tekijät G. Gyllenberg ja A. W. Stenberg. Suomen kirjakaupan keskusjärjestö 1923 == Lähteet == Luokka:Suomalaiset yritysjohtajat Luokka:Suomalaiset päätoimittajat Luokka:Vuonna 1867 syntyneet Luokka:Vuonna 1934 kuolleet
Ichthyotitan

Ichthyotitan on myöhäisellä triaskaudella noin 208–201 miljoonaa vuotta sitten elänyt suurikokoinen kalaliskojen (Ichthyosauria) suku. Sukuun on luokiteltu yksi laji, Ichthyotitan severnensis. ==Luokittelu== Ichthyotitan on luokiteltu ichthyosauruksien lahkoon ja todennäköisesti Shastasauridae-heimoon. Koska fossiilit ovat osittaisia, lajin luokittelusta ei ole täyttä varmuutta. Ichthyotitan on monotypinen suku, ja siihen kuuluu yksi tunnettu laji, Ichthyotitan severnensis. Lajin luokitteli ensimmäisenä paleontologi Dean Lomaxin johtama tutkimusryhmä vuosina 2018 ja 2024, perustuen Somersetin rannikolta löydettyihin fossiileihin. Nimi Ichthyotitan perustuu kreikan kielen sanoihin ichthys eli kala ja titan eli jättiläinen. Nimi severnensis viittaa Severnjokeen, jonka estuaari sijaitsee lähellä fossiilien löytöpaikkaa. ==Löytöhistoria== Ensimmäiset Ichthyotitanin fossiilit löysi fossiilien keräilijä Paul de la Salle Somersetin rannikolta Englannissa vuonna 2016. Paikalta löytyi osa suurta leukaluuta. De la Salle otti yhteyttä paleontologi Dean Lomaxiin, joka tunnisti fossiilin kuuluvan suurelle ichthyosaurukselle. Lomax tutki fossiilia yhdessä Bristol City Museum and Art Galleryn asiantuntijoiden kanssa. Löytö sai tutkijat uudelleenarvioimaan myös muita alueelta jo aikaisemmin löydettyjä fossiileja, joita oli alun perin luokiteltu esimerkiksi dinosaurusten jäänteiksi. Osa näistä fossiileista luokiteltiin nyt ichthyosauruksiksi. Vuonna 2023 löydettiin täydellisempi leukaluu, joka johti lajin ja suvun nimeämiseen. ==Kuvaus== Ichthyotitanin on arveltu olleen kooltaan valtava. Vuonna 2023 löydetty täydellisempi leukaluu oli 2 metriä pitkä. Sen perusteella eläimen pituuden on arvioitu olleen jopa noin 25 metriä. Tämä viittaisi siihen, että Ichthyotitan oli yksi suurimmista tunnetuista ichthyosauruksista ja kokonsa puolesta verrattavissa suuriin shastasaurideihin, kuten Shonisaurus ja Shastasaurus. Leukaluissa oli myös ichthyosauruksille poikkeuksellisia luun kasvun piirteitä. ==Aikakausi== Ichthyotitan eli myöhäisellä triaskaudella noin 208–201 miljoonaa vuotta sitten. Fossiilit on löydetty Westbury Mudstone -muodostumasta, joka edustaa triaskauden ylimpiä kerrostumia. Tämä aikakausi sijoittuu aikaan vain hieman ennen triaskauden ja jurakauden välistä joukkosukupuuttoa. On mahdollista, että Ichthyotitan hävisi triaskauden lopun joukkosukupuutossa, jonka jälkeen ichthyosaurukset eivät enää saavuttaneet yhtä suuria kokoja. ==Lähteet== Luokka:Merimatelijat Luokka:Esihistorialliset matelijat
Joseph Poelaert

Joseph Poelaert (1816–1879) oli belgialainen arkkitehti. Hän suunnitteli aikakauden belgialaisen rakennustaiteen päätyön, Brysselin oikeuspalatsin (1866–1884). Ylävällä paikalla seisova massiivinen rakennus hallitsee ympäristöään. Sen pinta-ala on 26 000 m², yleishahmoltaan se on hypermonumentaalinen, ja se edustaa lähinnä neogrec- tai roomalais- myöhäisrenessanssia. Rakennusmassat asettuvat penkereittäin intialaisen pagodin tapaan. Sisustuksen arkkitehtonisesti merkittävimmät osat ovat porrashuone ja suuri odotushalli (salle des pas perdus), jonka kupoli kohoaa 97 metrin korkeuteen. Rakennuskustannukset olivat lähes 50 miljoonaa frangia. Muita Poelaertin töitä Brysselissä ovat Congreskolom, De la Monnaie -teatteri ja Katariinankirkko.Tietosanakirja 1909, osa 11, Hakusana: Poelaert, Joseph. Verkossa ==Lähteet== ==Aiheesta muualla== Luokka:Belgialaiset arkkitehdit Luokka:Vuonna 1816 syntyneet Luokka:Vuonna 1879 kuolleet
Velttonilkka

Velttonilkka (Melanostigma atlanticum) on kivinilkkoihin kuuluva kalalaji. Lajia tavataan syvissä vesissä Atlantilla. == Koko ja ulkonäkö == Velttonilkka voi kasvaa 7–16 cm pitkäksi. Laji on hyvin pitkänomainen, suomuton ja hyytelömäinen. Pää ja pyrstönkärki ovat tumman violetinharmaat, lähes mustat ja muuten kala on läpikuultava. Velttonilkan selkä- ja peräevät ovat pitkät ja yhtyneet pyrstöevään. Rintaevät ovat pienet ja vatsaeviä ei ole. Lajin silmät ovat suuret. == Levinneisyys ja elintavat == Velttonilkkaa tavataan Grönlannista Mauritaniaan, Välimerestä, Kanariansaarten läheisyydestä ja New Brunswickista Virginiaan. Kala elää lähellä pohjaa 400–1 800 metrin syvyydessä. Sen ravintoa ovat huokoseläimet ja pienet äyriäiset kuten hankajalkaiset. Velttonilkka kutee heinä-syyskuussa parvina ja kaivautuu kutemaan pehmeään pohjaan. == Lähteet == Luokka:Kivinilkkakalat
Semantic Scholar

Semantic Scholar on tieteellisten artikkelien hakupalvelu, joka on perustettu vuonna 2015. Palvelun rahoittajiin kuului muun muassa Paul Allen. Palvelu perustuu tekoälyn käyttöön. Palvelussa oli aluksi artikkeleita tietojenkäsittelytieteestä, geotieteistä ja neurotieteestä. Vuonna 2017 palveluun lisättiin lääketieteen artikkeleita. == Lähteet == Luokka:Hakukoneet
Joost van den Broek

Joost van den Broek on Alankomaalainen kosketinsoittaja. Hän soitti After Forever yhtyeessä vuodesta 2004 vuoteen 2009 jolloin yhtye hajosi. Hän on myös soittanut kaikilla Arjen Lucassenin levyillä The Human Equationista (2004) lähtien sekä vieraillut useiden muiden artistien levyillä. == Lähteet == Luokka:Alankomaalaiset kosketinsoittajat Luokka:Elävät henkilöt
Manuel Antonio Sanclemente

Manuel Antonio Sanclemente (19. syyskuuta 1814-12. maaliskuuta 1902) oli kolumbialainen lakimies, sotilas, kouluttaja ja poliitikko, joka toimi Kolumbian presidenttinä vuosina 1898–1900.Gobernantes Colombianos, Ignacio Arismendi Posada, Interprint Editors Ltd., Italgraf, Segunda Edición, Page 141, Bogotá, Colombia, 1983Gobernantes Colombianos, Ignacio Arismendi Posada, Interprint Editors Ltd., Italgraf, Segunda Edición, Page 144, Bogotá, Colombia, 1983 == Lähteet == Luokka:Kolumbian presidentit Luokka:Vuonna 1814 syntyneet Luokka:Vuonna 1902 kuolleet
José Manuel Marroquín

José Manuel Marroquín Ricaurte (6. elokuuta 1827 – 19. syyskuuta 1908) oli kolumbialainen kirjailija, humanisti, valtiomies, toimittaja ja poliitikko. Hän toimi Kolumbian varapresidenttinä 1898–1900 ja myöhemmin Kolumbian presidenttinä 1900–1904.Gobernantes Colombianos, Ignacio Arismendi Posada, Interprint Editors Ltd., Italgraf, Segunda Edición, Page 145, Bogotá, Colombia, 1983 == Lähteet == Luokka:Kolumbian presidentit Luokka:Kolumbian varapresidentit Luokka:Vuonna 1827 syntyneet Luokka:Vuonna 1908 kuolleet
Lykkjan kappeli

Lykkjan kappeli () on Hemsedalin kunnassa Norjassa sijaitseva puinen pitkäkirkko vuodelta 1961. ==Kuvia== Lykkja kapell inni.jpg|Kirkkosali ==Lähteet== ==Aiheesta muualla== Luokka:Hemsedal Luokka:Norjan puukirkot
Herøyn kirkko (Nordland)

Herøyn kirkko () on Herøyn kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Herøy Luokka:Norjan kivikirkot
Herøyn kirkko (Møre ja Romsdal)

Herøyn kirkko () on Herøyn kunnassa Norjassa sijaitseva kivinen pitkäkirkko vuodelta 2002. ==Kuvia== Herøy kirke brenner ii.jpg|Vanha Herøyn kirkko liekeissä joulukuussa 1998. ==Lähteet== ==Aiheesta muualla== Luokka:Herøy (Møre ja Romsdal) Luokka:Norjan kivikirkot
Herøyn kirkko

Herøyn kirkko voi tarkoittaa seuraavia: * Herøyn kirkko, kirkko Herøyn kunnassa Møren ja Romsdalin läänissä Norjassa * Herøyn kirkko, kirkko Herøyn kunnassa Nordlandin läänissä Norjassa
Indre Herøyn kirkko

Indre Herøyn kirkko () on Herøyn kunnassa Norjassa sijaitseva puinen pitkäkirkko vuodelta 1916. ==Lähteet== ==Aiheesta muualla== Luokka:Herøy (Møre ja Romsdal) Luokka:Norjan puukirkot
Jasir Osman

Jasir Onni Osman on suomalainen näyttelijä, joka on valmistunut teatteritaiteen maisteriksi vuonna 2024.Jasir Onni Osman - MAx-katalogi - Taideyliopisto Hän on tullut tunnetuksi muun muassa Jasper Jääskeläisen roolistaan sarjassa Kotka 10. Kansallisteatterilla ja Taideyliopistolla esitettynä opinnäytetyönään Osman teki yhdessä Daniel Virtasen kanssa fyysisen ja vain vähän puhuttua kieltä sisältävän The Shi­ners -esityksen, jonka esitykset olivat toukokuussa 2024.The Shiners | Uniarts Helsinki Hän on opiskellut näyttelijäntyötä myös Laajasalon opistossa vuosina 2016-2017.OPISKELIJAT 2010 - 2017 - Draamasalo Osman on myös TikTokissa käyttäjänimellään Risanaamio, jossa hänellä on yli 115 tuhatta seuraajaa. Samalla nimellä hän on julkaissut myös omaa musiikkiaan. Debyyttisingle Pöksyt julkaistiin toukokuussa 2022 sekä toinen nimeltään Droppaa saman vuoden joulukuussa. == Teatterirooleja == * Ylioppilasteatteri: Nomadia – myyttimatka muutokseen (2018)Nomadia – myyttimatka muutokseen * HIT Helsinki: Pinokkio (2020)HIT Helsinki, Esitykset * Taideyliopiston Teatterikorkeakoulu: Synopsis (2020) Jasir Osmanin Instagram-julkaisu 4. marraskuuta 2020 * Helsingin Kaupunginteatteri: ** Decamerone (2021)Helsingin Kaupunginteatteri - Decamerone ** Paahtimo (2021)Helsingin Kaupunginteatteri - Paahtimo * Kansallisteatteri: ** Tytöille, jotka ajattelevat olevansa yksin (2023–2024) ** The Shiners (2024)Kansallisteatteri - Jasir Osman == Filmografia == === Elokuvat === Vuosi Elokuva / TV-elokuva / Lyhytelokuva Rooli 2019 The Great Hold-Up Frank 2024 Sudden Outbursts of Emotions Marko === Televisiosarjat === Vuosi Sarja Rooli 2021 Aikuiset Niko 2022 Luuserit Daniel 2023 Kotka 10 Jasper Jääskeläinen Koodinimi: Annika Ricky Syke Edward “Edu” Davis 2024 Sekunnit Eddy Airaksinen === Musiikkivideot === * Yeboyah - Kredi (feat. NCO) (2021 – ohj. Kimi Issakainen) == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Dolmin kirkko

Dolmin kirkko () on Hitran kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Hitra Luokka:Norjan kivikirkot
PeerTube

PeerTube on avoimen lähdekoodin nettivideo-palvelinohjelmisto. Se noudattaa ActivityPub-protokollaa. Sitä kehittää ranskalainen Framasoft. Kuka tahansa voi isännöidä PeerTube-palvelinta omalla palvelimellaan. Näitä itsenäisesti toimivia palveluita kutsutaan toisinaan myös instansseiksi. Kukin palvelin voi kommunikoida toisten ActivityPub-protokollaa tukevien palveluiden kanssa niin sanotussa fediversumissa hieman samaan tapaan kuin sähköpostit toimivat. Peertube toimii vertaisverkkomaisesti. Videon katselija lähettää kysynnän mukaan katsomaansa edelleen. Toiminto käyttää WebRTC:tä. ==Lähteet== Luokka:Fediversumi Luokka:Vapaat ohjelmistot Luokka:Videonlevityssivustot
Sandstadin kirkko

Sandstadin kirkko () on Hitran kunnassa Norjassa sijaitseva puinen pitkäkirkko vuodelta 1888. ==Lähteet== ==Aiheesta muualla== Luokka:Hitra Luokka:Norjan puukirkot
Ševtšenkon piiri (Lviv)

Ševtšenkon piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Se kattaa Lvivin kaupungin pohjoisosan. Kaupunkipiirin pinta-ala on noin 45 neliökilometriä, ja väkiluku 150 681 asukasta (2020). Piiri on muodostunut yhdistelmästä Lvivin vanhimpiin kuuluvista alueista (Pidzamtše ()), kaupunkiin liitetyistä kylistä ja uudemmasta rakennuskannasta. Kaupunkipiirin naapureina ovat kaakossa Lytšakivin piiri , etelässä Halytšin piiri ja lounaassa Rautatien piiri. Lännessä ja pohjoisessa naapurina on Lvivin kaupunkihromadan (Lvivin kaupungin) ulkopuoliseen Lvivin piiriin tai Javorivin piirin kuuluvia alueita. Piirin alueella sijaitsee muun muassa: * Brjuh’ovytši (aiempi kaupunkityyppinen taajama) * useita rautatieasemia tai seisakkeita, muun muassa Batarivka, Brjuh’ovytši, Pidzamtše, Rjasna ja Rjasna-2. (kesken) Львів Підзамче.jpg| Lvivin Pidzamtšen rautatieasema. Церква Параскеви.Львів.jpg| Pyhän Josafat Kuntsevytšin kirkko. Храм Воздвиження Чесного і Животворящого Хреста Господнього УАПЦ спільно з УГКЦ при Львівському - panoramio (1).jpg| Pyhän Ristin kirkko. Bohdana Hmelnyckoho-2.jpg|Kaupunkipiirin pääkatuja: vul. B. Hmelnytskoho (kuva vuodelta 2010). ВП Брюховичи панорама 2.jpg|Brjuh’ovytšin asuinalue, aiempi kaupunkityyppinen taajama. ==Lähteet== ==Aiheesta muualla== * Ševtšenkon piirin rajat Open Street Map -kartalla (OSM) (openstreetmap.org) Luokka:Lvivin piirit
Sandve

Sandve on taajama Karmøyn kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 326 vuonna 2023. ==Lähteet== ==Aiheesta muualla== Luokka:Norjan taajamat Luokka:Karmøy
Sirevåg

Sirevåg on taajama Hån kunnassa Rogalandin läänissä Norjassa. Taajaman pinta- ala on 0,6 neliökilometriä ja asukasluku 735 vuonna 2023. ==Lähteet== ==Aiheesta muualla== Luokka:Norjan taajamat Luokka:Hå
Olsfors

Olsfors on taajama Bollebygdin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 614 asukasta vuonna 2021. Tekstiiliteollisuus on perinteisesti ollut tärkeä elinkeino. ==Lähteet== ==Aiheesta muualla== Luokka:Bollebygdin kunta
Töllsjö

Töllsjö on taajama Bollebygdin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 409 asukasta vuonna 2016. ==Lähteet== ==Aiheesta muualla== Luokka:Bollebygdin kunta
Miles M.20

Miles M.20 oli toisen maailmansodan aikainen brittiläinen hävittäjälentokoneen prototyyppi, jonka Miles Aircraft kehitti vuonna 1940. Se suunniteltiin yksinkertaiseksi ja nopeasti rakennettavaksi "hätätilahävittäjäksi" korvaamaan Britannian kuninkaallisten ilmavoimien Spitfire- ja Hurricane-hävittäjiä, mikäli niiden tuotanto häiriintyisi Saksan pommitusten seurauksena. Koska Saksan pommitusoperaatiot keskittyivät kaupunkeihin, ja hävittäjätuotanto hajautettiin, Luftwaffen pommitukset eivät vakavasti häirinneet tehtaiden tuotantoa. Tarpeettomaksi osoittautuneen M.20:nen suunnittelua ei jatkettu kahta prototyyppiä pidemmälle. ==Suunnittelu ja kehitys== Toisen maailmansodan puhjettua Miles Aircraft aloitti yksimoottorisen hävittäjän suunnittelun. Koneen puinen mallikappale, M20/1, esiteltiin ilmailuministeri Sir Kingsley Woodille, mutta se ei johtanut tilaukseen. Taistelun Britanniasta alettua heinäkuussa 1940 Kuninkaalliset ilmavoimia uhkasi mahdollinen hävittäjäpula. Siihen varautumiseksi ilmaministeriö antoi Milesille tehtäväksi suunnitella spesifikaatio F.19/40 mukainen vähintään 563 km/h (350 mph) nopeuteen ja 9 754 metrin (32,000 ft.) lakikorkeuteen pystyvä, yksinkertainen ja nopeasti ei- strategisista materiaaleista rakennettava hävittäjä. 65 päivää myöhemmin Miles M.20/2:n ensimmäinen prototyyppi lensi ensilentonsa. Tuotantoajan lyhentämiseksi M.20:ssa käytettiin täysin puista rakennetta ja se hyödynsi monia aiemman Miles Master -koulutuskoneen osia. Siinä ei ollut hydraulisia järjestelmiä, ja sen laskuteline oli kiinteä ja katteilla varustettu. Kiinteän laskutelineen ansiosta siivissä oli tilaa kahdelletoista .303 Browning -konekiväärille ja 5 000 patruunalle, sekä 700 litran polttoainemäärälle. Nämä olivat kaksinkertaiset määrät Hurricaneen ja Spitfireen verrattuna. Koneessa oli yhtenä ensimmäisistä hävittäjistä kuplakuomu, joka antoi lentäjälle 360 asteen näkyvyyden. Olemassa olevien komponenttien hyväksikäytön mukaisesti koneen moottorina käytettiin Rolls-Royce Merlin XX -moottoria, joka antoi koneelle Hurricanen ja Spitfiren välille sijoittuvan suorituskyvyn. ==Lähteet== *The M.20 was a Cheap and Cheerful Spitfire Backup ===Viitteet=== Luokka:Brittiläiset experimental-ilma-alukset Luokka:1940-luvun experimental- ilma-alukset
Gianluca Busio

Gianluca Cristiano Busio (s. 28. toukokuuta 2002 Greensboro, Pohjois-Carolina) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 172-senttimetrinen. Hän edustaa Italian Serie A:ssa pelaavaa Veneziaa. Hän on pelannut Yhdysvaltain A-maajoukkueessa vuodesta 2021. Busio pelasi kotimaassaan MLS:ssä Sporting Kansas Cityn joukkueessa. Hän siirtyi elokuussa 2021 italialaisseura Veneziaan. Hän pelasi kaudella 2021–2022 Serie A:ssa 29 ottelua ja teki maaalin lokakuussa Cagliaria vastaan. Kahtena seuraavana kautena Busio pelasi Veneziassa Serie B:ssä ja nousi joukkueen mukana takaisin Serie A:han kaudeksi 2024–2025. Busio pelasi useissa Yhdysvaltain nuorisomaajoukkueissa. Hän aloitti A-maajoukkueuransa heinä- elokuussa 2021 CONCACAF Gold Cupissa, jossa hän pelasi kuusi ottelua ja voitti mestaruuden. Vuoden 2023 CONCACAF Gold Cupissa hän pelasi neljä ottelua Yhdysvaltojen yltäessä välieriin ja teki maalin alkulohko-ottelussa Trinidad ja Tobagoa vastaan. Busio on pelannut elokuun 2024 loppuun mennessä 13 A-maaottelua, joissa hän on ollut yhdeksän kertaa avauskokoonpanossa ja tehnyt yhden maalin. == Lähteet == Luokka:Yhdysvaltalaiset jalkapalloilijat Luokka:Vuonna 2002 syntyneet Luokka:Elävät henkilöt
Canutus Hahn

Canutus Hahn (13. marraskuuta 1633 Uråsa – 29. joulukuuta 1687 Karlskrona) oli ruotsalainen teologi ja Lundin yliopiston logiikan ja metafysiikan professori. Hän toimi Lundin piispana vuosina 1680–1687, minkä jälkeen hänen oli tarkoitus siirtyä piispaksi Växjön hiippakuntaan, mutta hän kuoli ennen vihkimistään. Hahn oli puhdasoppisen luterilaisuuden puolustaja, kuninkaallisen yksinvallan kannattaja ja Skånen ruotsalaistamisen edistäjä. ==Lähteet== ==Aiheesta muualla== Luokka:Ruotsin kirkon piispat ja arkkipiispat Luokka:Ruotsalaiset professorit Luokka:Lundin yliopiston professorit Luokka:Ruotsalaiset teologit Luokka:Vuonna 1633 syntyneet Luokka:Vuonna 1687 kuolleet
Frigidarium

Frigidarium oli roomalaisen kylpylän kylmä () huone. Frigidariumin tärkein osa oli pienehkö kylmäallas, johon kuljetettiin vettä akveduktijärjestelmän avulla. Tämä järjestely piti huolen siitä, että huone pysyi kylmänä kuuminakin päivinä. Suuremmissa kylpylöissä olevissa frigidariumeissa ei ollut yleensä kattoa ja niissä olevat altaat saattoivat olla hyvinkin isoja. == Lähteet == == Aiheesta muualla == Luokka:Roomalainen kylpylä
Syke (17. tuotantokausi)

Suomalaisen sairaalan traumaosastolle sijoittuvan Syke-draamasarjan seitsemännentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 13. kesäkuuta 2024. == Rooleissa == === Keskeisissä rooleissa === === Sivurooleissa === === Vierailevissa rooleissa === == Jaksot == Jakso Nimi Julkaisu Ruutu+:ssa Julkaisu Ruudussa Ensiesitys Nelosella Ikäraja / Sisältörajoitukset 1 Väärä kumppani 13. kesäkuuta 2024 14\. kesäkuuta 2024 20\. kesäkuuta 2024 21\. kesäkuuta 2024 27\. kesäkuuta 2024 2 Pääasioita 28. kesäkuuta 2024 4\. heinäkuuta 2024 5\. heinäkuuta 2024 11\. heinäkuuta 2024 3 Valheen verkot 12. heinäkuuta 2024 18\. heinäkuuta 2024 19\. heinäkuuta 2024 25\. heinäkuuta 2024 4 Pringlen manööveri 26. heinäkuuta 2024 1\. elokuuta 2024 2\. elokuuta 2024 8\. elokuuta 2024 5 Puheripuli 9. elokuuta 2024 15\. elokuuta 2024 16\. elokuuta 2024 22\. elokuuta 2024 23\. elokuuta 2024 6 Rakkauden haudalla 29. elokuuta 2024 30\. elokuuta 2024 5\. syyskuuta 2024 6\. syyskuuta 2024 == Keskeiset tekijät == * Ohjaajat: Toni Laine ja Paula Korva * Pääkäsikirjoittajat: Hannamaija Matila ja Anne Prokofjeff * Käsikirjoittajat: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke * Stooritiimi: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke * Kuvaajat: Jyri Hakala ja Ilari Suhonen * Lavastaja: Inka Uusitalo-Matilainen * Leikkaajat: Simón Bergman, Jyrki Levä, Dan Peled ja Teemu Pöllänen * Pukusuunnittelija: Elisa Avikainen * Äänisuunnittelijat: Mika Niinimaa ja Tuukka Nikkilä * Tuottaja: Lotta Westerberg * Vastaavat tuottajat: Olli Haikka, Marko Talli, Riku Riihilahti ja Tea Panula (Nelonen Media) == Lähteet == == Aiheesta muualla == * Syke Ruutu- palvelussa Luokka:Syke-tuotantokaudet
Nicolas Jackson

Nicolas Jackson (s. 20. kesäkuuta 2001) on senegalilainen jalkapalloilija, pelipaikaltaan hyökkääjä. Hän on pituudeltaan 188-senttimetrinen. Hän edustaa Englannin Valioliigassa pelaavaa Chelseaa. Hän on pelannut Senegalin A-maajoukkueessa vuodesta 2022. Jackson siirtyi kotimaastaan espanjalaisseura Villarrealiin syksyllä 2019. Hän pelasi kaudella 2020–2021 lainalla Segunda Divisiónissa Mirandésin joukkueessa. Kahtena seuraavana kautena hän pelasi Primera Divisiónissa yhteensä 35 ottelua ja teki jälkimmäisellä kaudella 12 maalia. Kauden 2022–2023 Konferenssiliigassa hän pelasi kahdeksan ottelua ja teki yhden maalin. Hän siirtyi kesällä 2023 englantilaisseura Chelseaan ja pelasi kaudella 2023–2024 Valioliigassa 35 ottelua, joissa hän teki 14 maalia. FA Cupissa hän teki kaksi maalia ja liigacupissa yhden. Kaudella 2024–2025 hän on joulukuun puoliväliin mennessä tehnyt 15 valioliigaottelussa yhdeksän maalia. Jackson pelasi ensimmäisen maaottelunsa Senegalin A-maajoukkueessa MM- kilpailuissa 2022, kun hän tuli vaihdosta kentälle ensimmäisessä alkulohko- ottelussa Alankomaita vastaan. Hän pelasi neljä ottelua Afrikan- mestaruuskilpailuissa tammikuussa 2024. Hän on pelannut marraskuun 2024 loppuun mennessä 18 maaottelua. Hän teki maalin lokakuussa 2024 Afrikan- mestaruuskilpailujen karsintaottelussa Malawia vastaan. == Lähteet == Luokka:Senegalilaiset jalkapalloilijat Luokka:Vuonna 2001 syntyneet Luokka:Elävät henkilöt
Emma Helle

Emma Helle (s. 1979 Tukholma) on Helsingissä asuva ja työskentelevä kuvataiteilija, jonka tuotanto keskittyy muodoiltaan runsaisiin puu- ja keramiikkaveistoksiin. ==Taiteellinen työskentely== Helteen teokset ovat usein erilaisia ihmishahmoja kuvaavia rönsyileviä, kurvikkaita ja ornamentaalisia veistoksia. Niiden lähtökohtana on taiteilijan kiinnostus kuvien vaellushistoriaan; hän työstää teoksissaan erilaisia myyttejä sekä länsimaisen taiteen historian kuvastoa ja haastaa ajattelemaan uusin tavoin taiteen totunnaisia kertomuksia. Helteen teokset ammentavat aiheita uskonnollisesta ja sekulaarinsta taiteesta ja tekevät näkyviksi taiteen historiassa sivuutettuja hahmoja Helle haastaa erilaisia kehoja kuvaavilla veistoksillaan normeja ja raivaa tilaa moninaisuudelle. Veistosten ilme syntyy rosoisesta savesta, jota peittävät eri väriset lasitteet. Puun ja hiekkapitoisen saven lisäksi Helle on hyödyntänyt teoksissaan myös muita materiaaleja, kuten höyheniä. Helle on valmistunut Taiteen maisteriksi Taideyliopiston Kuvataideakatemiasta vuonna 2007. Hän on pitänyt vuodesta 2009 alkaen yksityisnäyttelyitä Suomessa ja Ruotsissa vuodesta ja on jo yli kahdenkymmenen vuoden ajan osallistunut erilaisiin ryhmänäyttelyihin, mm. Bostonin taidemuseossa sekä Tukholmassa Ruotsin kansallismuseossa. ==Lähteet== Luokka:Suomalaiset kuvanveistäjät Luokka:Vuonna 1979 syntyneet Luokka:Elävät henkilöt
Syke (18. tuotantokausi)

Suomalaisen sairaalan traumaosastolle sijoittuvan Syke-draamasarjan kahdeksannentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 26. syyskuuta 2024. == Rooleissa == === Keskeisissä rooleissa === === Sivurooleissa === == Jaksot == Jakso Nimi Julkaisu Ruutu+:ssa Julkaisu Ruudussa Ensiesitys Nelosella Ikäraja / Sisältörajoitukset 1 Tärkeysjärjestys 26. syyskuuta 2024 27\. syyskuuta 2024 3\. lokakuuta 2024 4\. lokakuuta 2024 2 Stigma 10. lokakuuta 2024 11\. lokakuuta 2024 17\. lokakuuta 2024 18\. lokakuuta 2024 3 Uusia tuulia 24. lokakuuta 2024 25\. lokakuuta 2024 31\. lokakuuta 2024 1\. marraskuuta 2024 4 Esikuvia 7. marraskuuta 2024 8\. marraskuuta 2024 14\. marraskuuta 2024 15\. marraskuuta 2024 5 Teräviä potkuja 21. marraskuuta 2024 22\. marraskuuta 2024 28\. marraskuuta 2024 29\. marraskuuta 2024 6 Sexy Sabina 5. joulukuuta 2024 6\. joulukuuta 2024 12\. joulukuuta 2024 13\. joulukuuta 2024 7 Perhesiteitä 19. joulukuuta 2024 20\. joulukuuta 2024 26\. joulukuuta 2024 27\. joulukuuta 2024 == Keskeiset tekijät == * Ohjaajat: Toni Laine ja Paula Korva * Pääkäsikirjoittajat: Hannamaija Matila ja Anne Prokofjeff * Käsikirjoittajat: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke * Stooritiimi: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke * Kuvaajat: Jyri Hakala ja Ilari Suhonen * Lavastaja: Inka Uusitalo-Matilainen * Leikkaajat: Simón Bergman, Jyrki Levä, Dan Peled ja Teemu Pöllänen * Pukusuunnittelija: Elisa Avikainen * Äänisuunnittelijat: Mika Niinimaa ja Tuukka Nikkilä * Tuottaja: Lotta Westerberg * Vastaavat tuottajat: Olli Haikka, Marko Talli, Riku Riihilahti ja Tea Panula (Nelonen Media) == Lähteet == == Aiheesta muualla == * Syke Ruutu- palvelussa Luokka:Syke-tuotantokaudet
Nils Erik Bæhrendtz

Nils Erik Bæhrendtz (1916 – 14. helmikuuta 2002) oli ruotsalainen kirjallisuushistorian dosentti sekä radio- ja televisiopersoona. Hänet muistetaan parhaiten visailuohjelma 10 000-kronorsfråganin juontajana. Vuosina 1969–1982 hän johti Skansenia. ==Lähteet== ==Aiheesta muualla== Luokka:Ruotsalaiset juontajat Luokka:Vuonna 1916 syntyneet Luokka:Vuonna 2002 kuolleet
Verónica Alcocer

Verónica del Socorro Alcocer García (s. 26. toukokuuta 1976 Sincelejo, Sucre, Kolumbia) on poliitikko ja Kolumbian ensimmäinen nainen presidentti Gustavo Petro pouliso. == Lähteet == == Aiheesta muualla == Luokka: Kolumbian ensimmäiset naiset Luokka:Vuonna 1976 syntyneet Luokka:Kolumbialaiset poliitikot Luokka:Elävät henkilöt
Baptismi Bulgariassa

Bulgarian baptismi on bulgarialainen vapaakirkollinen liike. Baptistisena kirkkokuntana Bulgariassa toimii Bulgarian baptistiliitto, johon kuuluu 103 seurakuntaa ja noin 2 400 jäsentä. == Historia == Baptismi saapui Bulgariaan Venäjän saksalaisten siirtolaisten toimiessa uranuurtajina. Asian puolesta vaikuttivat varhain myös Britannian ja ulkomaan raamattuseuran kolportöörit. Ensimmäiset seurakunnat muodostettiin vuonna 1880 ja vuonna 1894 toiminta alkoi maan pääkaupungissa, Sofiassa. Sofian baptistisesta toiminnasta vastasi eräs amerikkalainen saarnaaja. Amerikkalaisten varoja käytettiin myös kappelin rakentamista varten. == Lähteet == Bulgaria Luokka:Kristinusko Bulgariassa
Lanternlight

Lanternlight on Nightwish-yhtyeen neljäs single albumilta Yesterwynde. Se julkaistiin 20. syyskuuta 2024, samana päivänä albumin kanssa. Kappaleesta julkaistiin myös musiikkivideo, jonka on ohjannut Stobe Harju. Tuomas Holopaisen mukaan "Lanternlight" oli ensimmäinen kappale, jonka hän kirjoitti albumille, ja että hänen mielestään se oli "luonnollinen lopetus Yestewynden matkalle". == Esiintyjät == * Tuomas Holopainen – kosketinsoittimet * Emppu Vuorinen – kitarat * Floor Jansen – laulu * Troy Donockley – Irlantilainen säkkipilli, tinapilli, busuki, kitarat, laulu, taustalaulu * Kai Hahto – rummut * Jukka Koskinen – basso == Lähteet == Luokka:Nightwishin kappaleet Luokka:Vuoden 2024 kappaleet
F1 24

F1 24 on Codemastersin kehittämä ajopeli, joka perustuu Formula 1 -kauteen 2024. Peli julkaistiin PlayStation 4-, Xbox One- ja Microsoft Windows -alustoille 31. toukokuuta 2024. Peli sisältää kaikki kauden 2024 tallit, kuljettajat ja radat. Luokka:Formula 1 -pelit Luokka:Vuoden 2024 videopelit Luokka:PlayStation 4 -pelit Luokka:Xbox One -pelit Luokka:Windows-pelit